comma-project/pen-alignment-pairs huggingface dataset:
Abbreviated transcription (French):
done. Mes sires .s̾. remis se hasta mlt
deuenir au roi. il se p̾senta hardiemẽt
deuant sa face qui un poi deuant ce se
repõnoit. ne ne sosoit mostrer deuant
lui. qnͣt il li out la foi denuncie ⁊ la ma¬
niere de croire en segnie. ⁊ li rois out la
uerite cogneue il ꝓmist fermem̃t que
touz iors mais seruiroit a celui qͥ est uiꝰ
souz diex tout puissant. ap̃s il dist a
s̾. remi ⁊ a la roine. q̃ il tenteroit ⁊ es¬
saieroit le cuer ⁊ la uolente de ses ba¬
rons ⁊ dou menu pople car il se cõuer¬
tiroient plus deuotem̃t. se il se cõu̾tis¬
soient debonairem̃t ⁊ ꝑ beles paroles.
q̃ se il le fesoient a force. ceste ꝯdition
plut mlt a .s̾. remi ⁊ ala rome li popleᷤᷤ
⁊li baron furent tuit ensemble par
le cõmandem̃t le roi. li rois se leua ou
milieu diaus. ⁊ cõmenca apler en tel
maniere Seigneur francois qͥ estes
descendu de la haute lignie des troi¬
ens. uous deuez estre rem̃brable de

Expanded text:
doné. Messires sains Remis se hasta moult doné. Messires sains Remis se hasta moult de venir au roi ; il se presenta hardiement devant sa face, qui un poi devant ce se reponnoit, ne ne s'osoit mostrer devant lui. Quant il li out la foi denuncié et la maniere de croire ensegnié, et li rois out la verité cogneue, il promist fermement que touz jors mais serviroit à celui qui est uns souz Diex tout puissant. Après il dist à saint Remi et à la roine que il tenteroit et essaieroit le cuer et la volenté de ses barons et dou menu pople, car il se convertiroient plus devotement, se il se convertissoient debonairement et par beles paroles que se il le fesoient à force. Ceste condition plut moult à saint Remi et à la roine. Li poples et li baron furent tuit ensemblé par le commandement le roi ; li r ois se leva ou milieu d'iaus et commença à parler en tel maniere : « Seigneur François, qui estes descendu de la haute lignie des Troiens, vous devez estre remembrable de
Abbreviated transcription (French):
cele uictoire qnͣt il fu en la cite de toul.
il troua la .s̾. uaast qͥ puis fu eues¬
ques darraz. il li manda q̃ il sen ue¬
nist ouec lui li rois uint a rains. tout
raconta a la roine qͣnͣq̃ il li estoit aue¬
nu. graces rendirent a dieu cõmune¬
ment. li rois fist la confession de la foi
de cuer ⁊ de bone uolente. la roine qui
m̾ueilleusem̃t estoit lie de la cõu̾sion
son seign᷑ sen ala tost ⁊ isnelem̃t a .s̾.
remi. qui lors estoit archeuesq̃s de la
cite tout li cõta cõm̃t li rois estoit cõ¬
u̾tiz. puis li demanda cõseil q̃ il feroi¬
ent. form̃t le hasta deuenir au palais
pour ensegnier au roi la uoie ꝑ quoi
len uait a dieu. dãdis cõ sa pẽsee estoit
encor en doutese sort car ele disoit q̃le se
doutoit mlt q̃ ses cuers ne fust esle¬
uez des uictoires ⁊ des bones auentͤes
qui li estoient auenues: q̃ il despisist
le souerain doneor qui tout ce li auoit

Expanded text:
cele victoire. Quant il fu en la cité de Toul, cele victoire. Quant il fu en la cité de Toul, il trova là saint Vaast, qui puis fu evesques d'Arraz ; il li manda que il s'en venist ovec lui. Li rois vint à Rains ; tout raconta à la roine quanque il li estoit avenu ; graces rendirent à Dieu communement. Li rois fist la confession de la foi de cuer et de bone volenté. La roine, qui merveilleusement estoit lie de la conversion son seigneur, s'en ala tost et isnelement à saint Remi, qui lors estoit arcevesques de la cité ; tout li conta comment li rois estoit convertiz, puis li demanda conseil que il feroient. Forment le hasta de venir au palais pour ensegnier au roi la voie par quoi l'en vait à Dieu, tandis com sa pensée estoit encor en doutese sort ; car ele disoit qu'ele se doutoit moult que ses cuers ne fust eslevez des victoires et des bones aventures qui li estoient avenues, que il despisist le soverain doneor qui tout ce li avoit
Abbreviated transcription (French):
niais pius q̃ li rois ot aꝑceue loccisiõ de sa
gẽt ⁊ lahardiece de ses anemis. il out plꝰ
gnͣt paor de cõfusion. q̃ il nout esꝑãce
de uictoire il regarda le ciel hũblemẽt¬
⁊ dist en tel maniere. diex tres puissãz
q̃ la rome crotilde coutiue ⁊ aoure de
cuer ⁊ de pensee. ie te ꝓmet ꝑpetuel ser¬
uise de foi ent̾me se tu me dones maĩ¬
tenant uictoire de mes anemis. Tãtost
cõ il out ce dit. sagent furent tuit ar¬
dant de fine hardiece ⁊ une si gnͣz pa¬
ors enuai ses anemis. q̃ il tornerent
les dos. ⁊guerpirent la bataille. ⁊ la
uictoire demora auroi ⁊ aus francois.
li rois dalemaigne fu ocis. qnͣt li ale¬
mant uirent q̃ il furent desconfit. ⁊ q̃
leur rois fu morz: il sabandonerẽt au
seruice le roi ⁊ des franc̃ ⁊ deuindrent
si tributaire si ne doit on pas cuider.
q̃ ceste chose auenist dauente amz
fu ꝑ diuine ordenance. ¶Al
Irois retorna en france apres

Expanded text:
Mais puis que li rois ot aperceue l'occision de sa Mais puis que li rois ot aperceue l'occision de sa gent et la hardiece de ses anemis, il out plus grant paor de confusion que il n'out esperance de victoire. Il regarda le ciel humblement et dist en tel maniere : « Diex très puissanz que la roine Crotilde coutive et aoure de cuer et de pensée, je te promet perpetuel servise de foi enterine se tu me dones maintenant victoire de mes anemis. » Tantost com il out ce dit, sa gent furent tuit ardant de fine hardiece, et une si granz paors envaï ses anemis, que il tornerent les dos et guerpirent la bataille, et la victoire demora au roi et aus François. Li rois d'Alemaigne fu ocis. Quant li Alemant virent que il furent desconfit et que leur rois fu morz, il s'abandonerent au service le roi et des François et devindrent si tributaire. Si ne doit on pas cuider que ceste chose avenist d'aventure, ainz fu par divine ordenance.  i rois retorna en France après
Abbreviated transcription (French):
li rois li disoit ⁊ pour la foi xp̃iene q̃
il mesprisoit ꝓia tant nr̃e seigneur
q̃ li enfes recoura pleme sante.
En ce point q̃ li rois demoroit encor
en lerror dydolatrie auint q̃ il semõst
ses oz pour aler seur les alemanz q̃
il uoloit fere tributaires. li rois dale¬
maigne car a ce tẽs iauoit roi semõst dau¬
tre ꝑt qnͣ q̾ il pot dege̾ si q̃ li dui roiau¬
me furẽt esmeu liuns ꝯtͤ lautͤ o toutelor
efforcem̃t ꝙͣt il furẽt ou chãp de la batail¬
le ⁊ les eschieles furẽt ordenees dune ꝑt ⁊¬
dautre liforz rois clod̾ dona signea sa gẽt
de lestor cõmencier. li alemant qͥ pour
leur franchise desfendre se cõbatoient
les recurent ml̾t aigrem̃t. longuemẽt
dura cele bataille. ml̾t en iout docis
dune ꝑt ⁊ dautre. Car li franc̾ se cõba¬
toiẽt p᷑ aq̃rre gloire ⁊ loenge. Et li ale¬
mant p̾leur uies ⁊ p᷑leur fnͣchise garãtir.

Expanded text:
li rois li disoit et pour la foi chrestiene que li rois li disoit et pour la foi chrestiene que il mesprisoit, proia tant Nostre Seigneur e li enfes recovra pleine santé.  En ce point que li rois demoroit encor en l'error d'ydolatrie, avint que il semonst ses oz pour aler seur les Alemanz que il voloit fere tributaires. Li rois d'Alemaigne, car à ce tens i avoit roi , semonst d'autre part quanque il pot de genz, si que li dui roiaume furent esmeu li uns contre l'autre o toute lor efforcement. Quant il furent ou champ de la bataille et les eschieles furent ordenées d'une part et d'autre, li forz rois Clodovées dona signe à sa gent de l'estor commencier. Li Alemant, qui pour leur franchise deffendre se combatoient, les reçurent moult aigrement. Longuement dura cele bataille ; moult en i out d'ocis d'une part et d'autre, car li François se combatoient pour aquerre gloire et loenge et li Alemant pour leur vies et pour leur franchise garantir.
Abbreviated transcription (French):
N poi de tens ap̃s la roine con¬
cut un enfant. qnͣt il fu nez e¬
le le fist baptizier. ingomires out
non morz fu en aubes. assez tost a¬
pres lebaptizement.de la mort de
lenfant fu li rois ml̾t corrociez ⁊ ple¬
ins de gnͣt mautalent. la roine cõm̃¬
ca a reprendre ꝑ tels paroles. nr̃e di¬
eu ont a lenfant oste la uie dou cors
pour ce q̃ il estoit baptiziez ou non de
ur̃e dieu. la bone dame qͥ fu pleine de
pacience ⁊ de longue esꝑance li respõ
di. ie rent graces au tout puissant
dieu qui a degnie receuoir en son regne
laĩz ne enfant. ⁊ le p̾mier fruit de mõ
uentre. Ele concut le secont fil. qnͣt
il fu nez ⁊ baptiziez. il fu apelez clodo¬
mires. Ca enfes chai en maladie dõt
li rois fu sidolenz q̃ il cõmenca ablas¬
mer la roine. ⁊ li dist cist seconz enfes
ne puet longuem̃t uiure. car il a la ha¬
ine de noz diex. pour ur̃e mescreandi¬
se. mais la .s̾. dame qui ml̾t auoit des
mesaises au cuer pour les reproches q̃

Expanded text:
n poi de tens après, la roine conçut un enfant. Quant il fu nez, ele le fist baptizier ; Ingomires out non ; morz fu en aubes assez tost après le baptizement. De la mort de l'enfant fu li rois moult corrociez et pleins de grant mautalent ; la roine commença à reprendre par tels paroles : « Nostre dieu ont à l'enfant osté la vie dou cors, pour ce que il estoit baptisiez au non de vostre Dieu. » La bone dame, qui fu pleine de pacience et de longue esperance, li respondi : « Je rent graces au tout puissant Dieu, qui a degnié recevoir en son regne l'ainzné enfant et le premier fruit de mon ventre. » Elle conçut le secont fil ; quant il fu nez et baptiziez, il fu apelez Clodomires. Cil enfes chaï en maladie, dont li rois fu si dolenz que il commença à blasmer la roine et li dist : « Cist seconz enfes ne puet longuement vivre, car il a la haine de noz diex pour vostre mescreandise. » Mais la sainte dame, qui moult avoit des mesaises au cuer pour les reproches que
Abbreviated transcription (French):
ce dela cheualerie de rome. de rechief
se cõbatirent aus francꝰ tuit emsemble
en cele seconde bataille refurẽt li romaĩ
desconfit. Mes eracles ⁊ iouiniens sen¬
fuirent. En cele seconde bataille firent
li francois si gnͣt occision de romains
q̃ toutes les autres nacions en furent
si duremĩt espoantees q̃ nus ne fu aĩq̃s
pius qͥ les osast contraindre ne a resnier
de rendre treu. Carbogastes qͥ ert cueus
de cele gent sen fui aus romains apres
ce que li francois lourent uaincu maiᷤ
toute uoies rapela il ap̃s bataille cõtre
iaus une ꝑtie en descõfist ⁊ aus autres
fist pes. si cõ il est estrit plus plemenẽt
en la uie .s̾. ambroise. ¶En ce tens pͥ¬
strent li franc̾ la cite de treues ꝑ le con¬
seil ⁊ ꝑ laide luce lun des cõseilleors de
rome car cil luces auoit gnͣt duel ⁊ gnͣt
despit. de ce q̃ auices qui ert ausi come
emꝑeres seur la t̾re degalle auoit ieu

Expanded text:
ce de la chevalerie de Rome ; derechief ce de la chevalerie de Rome ; derechief se combatirent aus François tuit ensemble ; en cele seconde bataille refurent li Romain desconfit, mès Eracles et Joviniens s'enfuirent. En cele seconde bataille firent li François si grant occision de Romains, que toutes les autres nacions en furent si durement espoantées, que nus ne fu ainques puis qui les osast contraindre ne aresnier de rendre treü. Carbogastes, qui ert cuens de cele gent, s'enfui aus Romains après ce que li François l'ourent vaincu, mais toutevoies rapareilla il après bataille contre iaus ; une partie en desconfist, et aus autres fist pès, si com il est escrit plus pleinement en la vie saint Ambroise.  En ce tens pristrent li François la cité de Treves par le conseil et par l'aide Luce, l'un des conseilleors de Rome, car cil Luces avoit grant duel et grant despit de ce que Avices, qui ert ausi come empereres seur la terre de Galle, avoit jeü
Abbreviated transcription (French):
g̾menie descendirent les riuages por¬
pristrent dun flueue qui est apelez li
rins .iii dux firent de leur gent pous
iaus gouu̾ner. Luns out nõ mar̃¬
chomires. li autres sonnones. ⁊li tierz
genebauz. leur poples estoit ia form̃z
montepliez ⁊ creuz. car autens q̃ il is¬
sirent dayse il nestoient pas plus de
.xii.m. de gent darmes. ⁊ ia estoient
si monteplie q̃ li g̾main ⁊ li alemant
qui en qnͣtite ⁊ en force sont puissant
auoient m̾ueilleusement gnͣt paout
daus par mi la f̾re sespandirent ⁊ pͥ¬
strent pluseurs chasteaus ⁊ pluseurᷤᷤ
citez. ¶En ce tempoire regnoit lempe
reres theodosies. mainte cõplainte out
des francois. qͥ alemaigne auoient en¬
si porpͥse. contre iaus en uoia ognͣt ost.
nãnie ⁊ qñtin qui estoient dui mestͤ
de ch̾rs aus francois se cõbatirẽt. uam¬
cu furent en la p̾miere bataille. qnͣt il
uirent ce il apelerent en leur aide eracle
⁊ iouinien qui estoient dui autre pͥn¬

Expanded text:
Germenie descendirent ; les rivages porGermenie descendirent ; les rivages porpristrent d'un flueve qui est apelez li Rins ; III dux firent de leur gent pour iaus gouverner : li uns out non Marchomires, li autres Sonnones, et li tierz Genebauz. Leur poples estoit ja formenz moutepliez et creüz, car au tens que il issirent d'Ayse il n'estoient pas plusde XII M de gent d'armes, et ja estoient si mouteplié que li Germain et li Alemant, qui en quantité et en force sont puissant, avoient merveilleusement grant paour d'aus. Parmi la terre s'espandirent et pristrent pluseurs chasteaus et pluseurs citez.  En ce tempoire regnoit lreres Theodosies ; mainte complainte out des François, qui Alemaigne avoient ensi porprise ; contre iaus envoia o grant ost Nannie et Quentin, qui estoient dui mestre des chevaliers. Aus François se combatirent ; vaincu furent en la premiere bataille. Quant il virent ce, il apelerent en leur aide Eracle et Jovinien, qui estoient dui autre prin
Abbreviated transcription (French):
Uant li .x. anz furent trespas¬
se li emꝑeor ualentins douq̃l
nous auons parle de sus enuoia seᷤ
messages aus troiens pour q̃rre le
treu q̃ il auoient deuant les .x. anz
a coustume a paier. il respondirẽt auᷤ
messages q̃ il ẽ estoiẽt quitte par le
pris de leur sanc ⁊ q̃ pour iaus ra¬
cheter de ce treu a touz iors mais se¬
stoient il mis emperil de mort ⁊ que
ia mes treu ne leur rendroient. li em¬
peres plains dire ⁊ de gnͣt indignati¬
on uint seur iaus a gnͣz oz. ses batail¬
les ordena pour combatre. ⁊ li troien
ia sece q̃ il ne fussent q̃ une seule na¬
tion assez petite. contre tout lempire
de rome issirent contre iaus abatail¬
le. mais qnͣt il iurent que la force deᷤᷤ
autres nations estoit aioustee oue¬
ques les romains. il sourent biẽ q̃
il ne porroient auoir longue duree
encontre si gnͣt pople. pour ce iugie¬
rent plus ꝓfitable chose a cesser. que
a cõbatre leur cite guerpirẽt lors. car
il ne uoloient plus estre tributaire en

Expanded text:
uant li X anz furent trespassé, li empereor Valentins, dou quel nous avons parlé desus, envoia ses messages aus Troiens pour querre le treü que il avoient devant les X anz acoustumé à paier. Il respondirent aus messages que il en estoient quitte par le pris de leur sanc, et que pour iaus racheter de ce treü à touz jors mais s'estoient il mis em peril de mort, et que jamès treü ne leur rendroient. Li empereres, plains d'ire et de grant indignation, vint seur iaus à granz oz ; ses batailles ordena pour combatre ; et li Troien, ja soit ce que il ne fussent que une seule nation assez petite contre tout l'Empire de Rome, issirent contre iaus à bataille ; mais quant il virent que la force des autres nations estoit ajoustée oveques les Romains, il sourent bien que il ne porroient avoir longue durée encontre si grant pople ; pour ce jugierent plus profitable chose à cesser que à combatre. Leur cité guerpirent lors, car il ne voloient plus estre tributaire. En
Abbreviated transcription (French):
douacre. le roi de saisoigne en sẽble
se cõbatirent il ⁊ leur genz. descõfiz fu
oudouacres ⁊ ses oz. ꝑ fuite garanti
sa uie. li rois child̃. qui ml̾t estoitar¬
danz delui tenir le chaca uisq̃s a or¬
liens. mais cil sen fu ia fuiz qͥ pas no¬
sa atendre sa uenue. li rois assist la
uile ⁊la prist par force. Un conte ro¬
main qui laienz estoit ocist pous a¬
uoit non. Ensi escrut li rois son re¬
gne iusq̃s a orliens ⁊ pius iusq̃s a
la cite dangiers

Expanded text:
douacre le roi de Saisoigne, ensemble douacre le roi de Saisoigne, ensemble se combatirent il et leur genz ; desconfiz fu Oudouacres et ses oz ; par fuite garanti sa vie. Li rois Childeris, qui moult estoit ardanz de lui tenir, le chaça jusques à Orliens ; mais cil s'en fu jà fuiz, qui pas n'osa atendre sa venue. Li rois assist la vile et la prist par force ; un conte Romain, qui laienz estoit, ocist ; Pous avoit non. Ensi escrut li rois son regne jusques à Orliens, et puis jusques à la cité d'Angiers
Abbreviated transcription (French):
stel qui est apelez bar. puis cõmãda
aus bouriois ⁊ au pople de la uile q̃
il receussent le roi leur seign᷑ honora¬
blem̃t. cil qͥ uolentiers le firẽt le recu¬
rẽt a gnͣt ioie ⁊ li firẽt tãt doneur cõ il po¬
rẽt ml̾t leur en sot li roiᷤ bõgre ⁊ p᷑ loneur
q̃ il li orẽt faite selẽc sa lib̾alite les fnͣchi
du tͤu q̃ la uile li deuoit touz les ãz. Gnͣt
ioieli fuẽt li barõ ⁊ młt sumilierẽt ũs un
leur forceᷤ ioĩstͤnt ensẽble. pour aler
sus Gilon. qui ia ꝑ auente sestoit a¬
ꝑceuz de la cõspiration q̃ il auoient
fete ꝯtre lui. alui se cõbatirẽt. ⁊le des¬
confirent en la p̾miere bataille. il sen¬
fui ⁊ sen ala en la cite de soisons q̃ il te¬
noit.la demora tout le remanãt de
sauie. qnͣt morz fu. Siagres uns siẽs
fiuz tint la cite apres lui. ¶Li rois
childis qui estoit bons ch̾rs de sa maĩ
⁊ sages de cõseil esmut ses oz cõtre ou¬

Expanded text:
stel qui est apelez Bar, puis commanda stel qui est apelez Bar, puis commanda aus bourjois et au pople de la vile que il receussent le roi leur seigneur honorablement. Cil, qui volentiers le firent, le reçurent à grant joie et li firent tant d'oneur com il porent. Moult leur en sot li rois bon gré, et pour l'oneur que il li orent faite selonc sa libéralité les franchi du treü que la vile li devoit touz les anz. Grant joie li firent li baron et moult s'umilierent vers lui. Leur forces joinstrent ensemble pour aler sus Gilon, qui jà par aventure s'estoit aperceuz de la conspiration que il avoient fete contre lui. A lui se combatirent et le desconfirent en la premiere bataille. Il s'enfui, et s'en ala en la cité de Soisons que il tenoit. Là demora tout le remanant de sa vie. Quant morz fu, Siagres uns siens fiuz tint la cité après lui.  Li rois Childeris, qui estoit bons chevaliers de sa main et sages de conseil, esmut ses oz contre Ou
Abbreviated transcription (French):
de ces paroles. car bien leur sẽ¬
bloit q̃ il deist uoir. ⁊ esmeu ꝯtre Gilõ
le romain. respondirent nous nous
repentons ml̾t de la honte ⁊ des uile¬
nies q̃ nous auons fetes a nr̃e ꝓpre
roi ⁊ se nous sauiens la ou len le pe¬
ust trouer nous enuoissens a lui meᷤ¬
sages. ⁊ li priissons hunblement q̃
il retornast a son regne. Mlt fu liez
Guinem̃z qnͣt il oi ces paroles par
un c̾tain message en uoia au roi chil¬
deric. la moitie dou besant dor q̃ il li
auoit ꝑti. qnͣt il se fu de li ꝑtiz ⁊ li
manda en tel maniere Retornea tõ
regne ⁊ use beneureusem̃t de ta sei¬
gneurie cõme sires desirez. Qnͣt li
rois child̾. out le message receu ⁊ il
out la uerite seue ꝑ le tesmoignage
de la ꝑtie dou besant il retorna liem̃t
en france. qnͣt il fu miuoie il manda
Guinemãt son loial ami. q̃ il li uenist
a lencontre isnelem̃t. Cil iuint a gnͣt
cõpagnie des barons. droit a un cha¬

Expanded text:
de ces paroles car bien leur semde ces paroles car bien leur sembloit que il deist voir , et esmeu contre Gilon le Romain, respondirent : « Nous nous repentons moult de la honte et des vilenies que nous avons fetes à nostre propre roi, et se nous saviens là où l'en le peust trover, nous envoissens à lui messages et li priissons humblement que il retornast à son regne. » Moult fu liez Guinemenz quant il oï ces paroles. Par un certain message envoia au roi Childeric la moitié dou besant d'or que il li avoit parti quant il se fu de li partiz, et li manda en tel maniere : « Retorne à ton regne et use beneureusement de ta seigneurie comme sires desirez. » Quant li rois Childeris out le message receu, et il out la verité seue par le tesmoignage de la partie dou besant, il retorna liement en France. Quant il fu mi-voie, il manda Guinemant son loial ami que il li venist à l'encontre isnelement. Cil i vint à grant compagnie des barons droit à un cha
Abbreviated transcription (French):
gent. ⁊ uous souz meistes a un orguel¬
leus daliene nation: Mais ꝑ auentẽ
uous me respondrez q̃ ce fu pour sa
luxure ⁊ ie uous demant pour quoi
uous uous plegniez de celui q̃ uous
esleustes ꝑdesus ur̃e seigneur lige.
uous auez despit ⁊ chacie ur̃e roi ne
⁊crie de uous meismes. qͥ estoit de¬
bonaires par nature ⁊ peust encor e¬
stre plus debonaires ⁊ ꝓfitables au
roiaume. sil eust lessie la ioliuete de
son cors q̃ il ne maintenist pas touz
iors. si auez pris un tyrãt q̃ uous de¬
ussiez eschiuer ⁊ douter pour ce que
il est nez destrange nation. mais se
uous uolez croire mon cõseil ie uous
lo q̃ uous le rapelez. ⁊ q̃ uous li rapai¬
siez son cuer q̃ il a trouble uersuous
pour la honte q̃ uous li auez faite. Cer¬
tes ce est mlt dure chose. que uous ne
pouez souffrir la luxure dun seul ho¬
me. ⁊ uous souffrez la ꝑdition de tãt
de nobles pͥnces. ¶¶Ac
i baron qui furent encoragie

Expanded text:
gent, et vous souzmeistes à un orguelgent, et vous souzmeistes à un orguelleus d'aliene nation. Mais par aventure vous me respondrez que ce fu pour sa luxure, et je vous demant pour quoi vous vous plegniez de celui que vous esleustes par desus vostre seigneur lige ! Vous avez despit et chacié vostre roi, né et crié de vous meismes, qui estoit debonaires par nature et peust encor estre plus debonaires et profitables au roiaume s'il eust lessié la joliveté de son cors, que il ne maintenist pas touz jors. Si avez pris un tyrant que vous deussiez eschiver et douter pour ce que il est nez d'estrange nation. Mais se vous volez croire mon conseil, je vous lo que vous le rapelez et que vous li rapaisiez son cuer que il a troublé vers vous pour la honte que vous li avez faite. Certes ce est moult dure chose que vous ne povez souffrir la luxure d'un seul home, et vous souffrez la perdition de tant de nobles princes ».  Li baron qui furent encoragié
Abbreviated transcription (French):
cure de ceste besoigne li charcha. Guin̾.
qui tant out attendu. q̃ il uit tens ⁊ lieu
de ce faire com̃ca a ciaus qui auoient
este plus ꝯtraire au roi childic de cri¬
me les reta ⁊ les prist. puis les enuoia
au roi Gilon pour fere ioustice. il cõ¬
manda tantost q̃ il fussent pugni de
crime de cõspiration. ⁊ de maieste es¬
genee. Qnͣt li autre baron uirẽt la
cruaute de Gilon. il furent form̃t es¬
meu cõtre lui. lors traistrent a Gume¬
ment par̾ cui cõseil Giles faisoit ce.
mes il ne le sauoient mie a lui se des¬
courirent. en cõpleignãt de Gilon qui
tels cruautez faisoit. Il leur respondi
q̃ mlt se meruelloit de la legierete ⁊ de
lamuablete de leur cuers. qnͣt il se plai¬
gnoiẽt ia de celui q̃ il auoient tãt loe
un poi deuant ⁊ iugie digne dou regne
puis leur dist. q̃l forsenerie uous de¬
menoit qnͣt uous getastes fors de son
regne uostre droit seign᷑. ne de uostre

Expanded text:
cure de ceste besoigne li charcha. Guinemenz, cure de ceste besoigne li charcha. Guinemenz, qui tant out attendu que il vit tens et lieu de ce faire, comença à ciaus qui avoient esté plus contraire au roi Childeric ; de crime les reta et les prist, puis les envoia au roi Gilon pour fere joustice. Il commanda tantost que il fussent pugni de crime de conspiration et de majesté esgenée.  Quant li autre baron virent la cruauté de Gilon, il furent forment esmeu contre lui ; lors traistrent à Guinement, par cui conseil Giles faisoit ce ; mès il ne le savoient mie ; à lui se descovrirent en compleignant de Gilon qui tels cruautez faisoit. Il leur respondi que moult se mervelloit de la legiereté et de la muableté de leur cuers, quant il se plaignoient jà de celui que il avoient tant loé un poi devant et jugié digne dou regne ; puis leur dist : « Quel forsenerie vous demenoit quant vous getastes fors de son regne vostre droit seigneur né de vostre
Abbreviated transcription (French):
malice tant fist en brief tens q̃ il fu si a¬
cointes dou roi Gilon. q̃ il ne fesoit riẽs
sanz son cõseil pour ce q̃ il cuidoit que
il fust li plus loiaus amis q̃ il eust biẽ
sauoit Gumem̃z q̃ il auoit les francois
soupecõneus. pour ce li amonesta tãt
cõ il pout q̃ il passast le tens par fain¬
tises ⁊ par simłations.⁊ q̃ il les gre¬
uast de treuz. ⁊ dexactions. mais pour
ce q̃ il pensoit bien q̃ li franc̃ ne se fle¬
chiroient mie pour tex gries. q̃ il ne
demorassent en haine uers le roi chil¬
deric. si cõ il auoient cõmencie. ⁊ q̃ il ne
se tenissent a gilon q̃ il auoient esleu.
il li dit en tel maniere tu ne porras bri¬
sier la felonie. ne lorguel des franc̾ se tu
ne destruiz aucuns des plus nobles. ⁊
des plus puissanz par ce porras les au¬
tres legierem̃t flechir a ta uolente. Gi
lons qui pas ne sau̾tissoit de la mali¬
ce q̃ cil pensoit. sa corda a ce cõseil. la

Expanded text:
malice ; tant fist en brief tens que il fu si amalice ; tant fist en brief tens que il fu si acointés dou roi Gilon, que il ne fesoit riens sanz son conseil, pour ce que il cuidoit que il fust li plus loiaus amis que il eust. Bien savoit Guinemenz que il avoit les François soupeçonneus ; pour ce li amonesta tant com il pout que il passast le tens par faintises et par simulations, et que il les grevast de treüz et d'exactions ; mais pour ce que il pensoit bien que li François ne se flechiroient mie pour tex griés que il ne demorassent en haine vers le roi Childeric, si com il avoient commencié, et que il ne se tenissent à Gilon que il avoient esleu, il li dit en tel maniere : « Tu ne porras brisier la felonie ne l'orguel des François, se tu ne destruiz aucuns des plus nobles et des plus puissanz ; par ce porras les autres legierement flechir à ta volenté. » lons, qui pas ne s'avertissoit de la malice que cil pensoit, s'acorda à ce conseil ; la
Abbreviated transcription (French):
dont tu es maintenãt essilliez ap̃s ces
paroles sen ala li rois en essil si come
nous auons dit ⁊cil demourra pour
sa besoigne ꝓcurer¬
pres ce q̃ li rois child̾ se fu ensi
partiz dou roiaume. li barõ qui
pas ne uoloient estre sanz seign᷑ eslu¬
rent .i. roi. Giles auoit nõ. Romains
estoit de nation. de ꝑ les romains auo¬
it la cure receue de garder. ce q̃ il teno¬
ient dela t̾re de galle. pas nestoient
rem̃brable des iniures. ⁊ desgries q̃
il auoient fet a ciaus de rome ⁊ a celi
Gĩlon meismes. ml̾t est lumaine pẽ¬
see deceue ⁊ auuglee. qui cuide q̃ cil leᷤᷤ
doie aidier ⁊ cõsellier. a cui en aura fet
tant deꝑsecutiõs.⁊ tant dedomages
ꝑ q̃l raison cõseillera cil son anemi. qͥ
li aura ses biens gastez. ses maisons
arses. son pople ocis.⁊ ses citez acrauẽ¬
tees: Cil Gumemẽz qui si ert amis au
roi child̾ic estoit sages ⁊ pleins de gnͣt

Expanded text:
dont tu es maintenant essilliez. » Après ces dont tu es maintenant essilliez. » Après ces paroles s'en ala li rois en essil, si come nous avons dit, et cil demourra pour sa besoigne procurere que li rois Childeris se fu ensi partiz dou roiaume, li baron, qui pas ne voloient estre sanz seigneur, eslurent I roi, Giles avoit non ; Romains estoit de nation ; de par les Romains avoit la cure receue de garder ce que il tenoient de la terre de Galle. Pas n'estoient remembrable des injures et des griés que il avoient fet à ciaus de Rome et à celi Gilon meismes. Moult est l'umaine pensée deceue et avuglée, qui cuide que cil les doie aidier et consellier, à cui en aura fet tant de persecutions et tant de domages : par quel raison conseillera cil son anemi qui li aura ses biens gastez, ses maisons arses, son pople ocis et ses citez acraventées ? Cil Guinemenz, qui si ert amis au roi Childeric, estoit sages et pleins de grant
Abbreviated transcription (French):
ment auant ce q̃ il fust essilliez dou
roiaume. Conseil li demanda q̃ il fe¬
roit de ceste chose. Cil li loa q̃ il dona¬
st lieu alire des barons car se il de¬
moroit il acroistroit plus leur mali¬
uolence q̃ il ne la peticeroit. ⁊ la nate
humaine si est tele. q̃ il portent enuie
⁊ haine a celui q̃ il uoient en p̾sent ⁊
qnͣt il ne leuoiẽt noient aucune foiz
auient q̃ il en ont cõpassion. Sili ꝓ¬
mist q̃ il essaieroit les cuers desbarõs
tandis. ⁊ se il pouoit il les apaiseroit
a lui. mais pour ce q̃ il nen peust estre
de riens deceuz. il pͥst .i. besant dor. si
le coupa par mie lune moitie len bail¬
la ⁊lautre retint. puis li dist ensi se
ie te puis reconcilier en franc̾. ie tẽ uoi¬
erai ceste ꝑtie q̃ ie ai retenue. ⁊ se tu
uoiz que eles sacordent en semble. au¬
si cõeles font orendroit. ce te sera c̾taĩs
signes de ta reconciliation. lors ten
reuendras pour receuoir ton regne

Expanded text:
ment avant ce que il fust essilliez dou ment avant ce que il fust essilliez dou roiaume ; conseil li demanda que il feroit de ceste chose. Cil li loa que il donast lieu à l'ire des barons, car se il demoroit, il acroistroit plus leur malivolence que il ne l'apeticeroit, et la nature humaine si est tele que il portent envie et haine à celui que il voient en present, et quant il ne le voient noient, aucune foiz avient que il en ont compassion. Si li promist que il essaieroit les cuers des barons tandis, et se il povoit, il les apaiseroit à lui ; mais pour ce que il n'en peust estre de riens deceuz, il prist I besant d'or, si le coupa par mie ; l'une moitié l'en bailla, et l'autre retint ; puis li dist ensi : « Se je te puis reconcilier en France, je t'envoierai ceste partie que je ai retenue, et se tu voiz que eles s'acordent ensemble ausi com eles font orendroit, ce te sera certains signes de ta reconciliation ; lors t'en revendras pour recevoir ton regne,
Abbreviated transcription (French):
N fil out li roi meroñ qui out
nõ chilo̾is. corone fu ap̾s la
mort son pere. Mais il ne comenca paᷤ
a regner ml̾t gracieusem̃t. harz estoit
de ses barons. pour les uilenies ⁊ por
les hontes q̃ il leur fesoit car il pre¬
noit a force leur filles. ou leur fames
qnͣt eles li plauoient pour a cõplir
les deliz de sachar. pour ceste raison
le chacierent hors dou roiaume plꝰ
ne pouoiẽt soufrir les gͥes de sa deffre¬
nee luxure qnͣt ensi fu essilliez il sen¬
fui abissme le roi de toringe qͥ ml̾t de¬
bonairem̃t le recut ⁊le tint ouec lui.
mlt̾ honorablem̃t tout le tens de sõ
essil mais nꝰ nest si haiz. qͥ nait acune
foitz aucunami. Cil rois child̾is out
aami lun des barons qui ml̾t auoit
touz iors este ses familiers guiẽmẽz
auoit nõ. par son cõseil fesoit ml̾t de
choses tandis cõ il gou̾noit le roiau¬
me. li rois qui bien sauoit q̃ les ba¬
rons ne lauoient pas acuer ⁊ q̃ il le
menacoient. apela .i. ior celi guine¬

Expanded text:
n fil out li rois Merovées, qui out non Childeris ; coronez fu après la mort son pere, mais il ne comença pas à regner moult gracieusement. Haïz estoit de ses barons pour les vilenies et por les hontes que il leur fesoit, car il prenoit à force leur filles ou leur fames quant eles li plaisoient pour acomplir les deliz de sa char ; pour ceste raison le chacierent hors dou roiaume ; plus ne povoient soufrir les griés de sa deffrenée luxure. Quant ensi fu essilliez, il s'enfui à Bissine le roi de Toringe, qui moult debonairement le reçut et le tint ovec lui moult honorablement tout le tens de son essil. Mais nus n'est si haïz qui n'ait aucune foiz aucun ami : cil rois Childeris out à ami l'un des barons qui moult avoit touz jors esté ses familiers ; Guinemenz avoit non. Par son conseil fesoit moult de choses tandis com il governoit le roiaume. Li rois, qui bien savoit que les barons ne l'avoient pas à cuer et que il le menaçoient, apela I jor celi Guine
Abbreviated transcription (French):
en liaue. qnͣt il fu ou milieu dou flu¬
eue. il se retorna par deu̾s lost thier¬
ri ⁊ li cõmenca ahuchier. puis q̃ ie
sui dist il fors de ton pouon ⁊ de ta
seigneurie ⁊ q̃ ie sui renduz a ma uo¬
lente ⁊ a ma franchise. iete ꝓmet q̃
ie retornerai a toi cõ a mõ seign᷑. ⁊ te
seruira mais tant cõ ie uiurai come
loiaus serianz. qnͣt il out ce dit il re¬
torna arriers. ⁊ se sousmist a la seignͤ¬
ie thierri

Expanded text:
en l'iaue ; quant il fu ou milieu dou fluen l'iaue ; quant il fu ou milieu dou flueve, il se retorna par devers l'ost Thierri, et li commença à huchier : « Puisque je sui, dist il, fors de ton povoir et de ta seigneurie, et que je sui renduz à ma volenté et à ma franchise, je te promet que je retornerai à toi com à mon seigneur, et te servirai mais tant com je vivrai come loiaus serjanz. » Quant il out ce dit, il retorna arriers, et se sousmist à la seigneurie Thierri
Abbreviated transcription (French):
dre. qnͣt xerses les uit uenir il fist sẽ¬
blant de fuir. ence q̃ il len chaucoiẽt
il les ocist touz .iii. lun ap̃s lautre. ap̃s
ces .iii. en ienuoia .iii. autres qͥ tout en
autel maniere furent ocis. Qnͣt thier¬
ris uit q̃ si cõpaignõ refusoient
il feri cheual de seperons ⁊ sala cõba¬
tre alui form̃t ⁊ longuemĩt se cõbati¬
rent. mais ala par fin fu xerses naurez
oubraz. pris fu ⁊ amenez aus ħ̾berges.
qnͣt ensi fu enprisonez thierris qui
ml̾t se m̾ueilloit de sa force ⁊ de sache¬
ualerie. ⁊ ml̾t le pͥsoit en son cuer le
pria premierem̃t ꝑblandices ⁊ ꝑ bele ᷤᷤ
paroles. puid les poanta ꝑ manaces.
carꝰ ille cuidoit c̃õtraindre a ce q̃ il de¬
mourast ouec lui. ⁊si li fist faireasez
de hontes ⁊ detorm̃z. touteuoies ꝙͣt
il uit q̃ il ne le pourroit flechir en
nule maniere. il len leissa aler tout
quite a sa gent. cil se feri maintenãt

Expanded text:
dre. Quant Xerses les vit venir, il fist semdre. Quant Xerses les vit venir, il fist semblant de fuir ; en ce que il l'enchauçoient il les ocist touz III l'un après l'autre. Après ces III en i envoia III autres, qui tout en autel maniere furent ocis. Quant Thierris vit que si compaignon refusoient, il feri le cheval des esperons et s'ala combatre à lui. Forment et longuement se combatirent, mais à la parfin fu Xerses navrez ou braz ; pris fu et amenez aus herberges. Quant ensi fu enprisonez, Thierris, qui moult se merveilloit de sa force et de sa chevalerie et moult le prisoit en son cuer, le pria premierement par blandices et par beles paroles, puis l'espoanta par menaces, car il le cuidoit contraindre à ce que il demourast ovec lui, et si li fist faire asez de hontes et de tormenz. Toutevoies, quant il vit que il ne le pourroit flechir en nule maniere, il l'en leissa aler tout quite à sa gent. Cil se feri maintenant
Abbreviated transcription (French):
pis pour ce leur rendi thierri. ⁊ recut
ses senators. Ensi fu thierris deliurez
dou peril demort acele foiz ꝑ le cõseil
de son ami. Qnͣt il fu a rome retornez
il fist diu̾ses batailles cõtre ses ane¬
mis ⁊ uainqui glorieusem̃t ꝑ tout co¬
me cil qui ml̾t estoit sages ⁊ puissanz
enarmes. ¶Par pluseurs foiz se cõ¬
bati a une maniere de gent q̃ on apele
les auares. maintes foiz les uainqͥ
⁊ aucune foiz refu uaincuz. Un ior se
cõbati aiaus si les descõfist ⁊ chaca del
chãp ml̾t en ocist en fuiant. illes en char¬
ca iusq̃s aun flueue qͥ est apelez hest̾.
qnͣt il out fet tendre ses tentes seur
les riuages de cele iaue il pͥst aucuns
de ses ch̾rs si sen ala selonc la riue dou
flueue pour espier ses anemis qͥ de
lautre ꝑt estoient. Xerses un de ses
anemis uit uenir dautre part. qui
uenoit autre si pour son ost espier .iii.
de ses cõpaignõs enuoia pour li pren¬

Expanded text:
pis, pour ce leur rendi Thierri, et reçut pis, pour ce leur rendi Thierri, et reçut ses senators. Ensi fu Thierris delivrez dou peril de mort à cele fois par le conseil de son ami. Quant il fu à Rome retornez, il fist diverses batailles contre ses anemis, et vainqui glorieusement partout, comme cil qui moult estoit sages et puissanz en armes.  Par pluseurs foiz se combati à une maniere de gent que on apele les Avares ; maintes foiz les vainqui et aucune foiz refu vaincuz. Un jor se combati à iaus, si les desconfist et chaça del champ ; moult en ocist en fuiant ; il les enchauça jusques à un flueve qui est apelez Hester. Quant il out fet tendre ses tentes seur les rivages de cele iaue, il prist aucuns de ses chevaliers, si s'en ala selonc la rive dou flueve pour espier ses anemis qui de l'autre part estoient. Xerses, un de ses anemis, vit venir d'autre part, qui venoit autresi pour son ost espier ; III de ses compaignons envoia pour li pren
Abbreviated transcription (French):
amonestem̃z. q̃ dira on ꝑ tout le mon¬
de se tu ocis ensi sanz raison si uaillãt
home ⁊si puissant ⁊ qͥ tant puet pro¬
fitier alempire. Mais se tu uoloies
croire mõ conseil thierris seroit man¬
dez. pris. ⁊liez seroit si tost cõ il ent̾¬
roit ou palais. puis seroient enuoie
aus romains acuns de senateurs por
ceste chose nuncier. ⁊ pour raporter:
leur response pour ce moustra tholo¬
mees ceste uoie a lemꝑeor. car il auo¬
it ia enuoie un sien message aus plꝰ
gnͣz homes dythalie ⁊ leur auoit mã¬
de q̃ il meissent en prison les senatorᷤᷤ
q̃ li emꝑeres leur deuoit enuoier puiᷤ
li remãdassent tels paroles. nous ne
te rendrõs pas tes senateurs. se tu ne
nous renz tout auant nr̃e auoue et
nr̃e defendeor. tout ensi cõ cil le man¬
da ensi le firent. qnͣt li empeor leur ĩ¬
out enuoie ses senateurs. Qnͣt li em¬
pereor uit ce il se douta q̃ il ne feissẽt

Expanded text:
amonestemenz. Que dira on par tout le monamonestemenz. Que dira on par tout le monde, se tu ocis ensi sanz raison si vaillant home et si puissant, et qui tant puet profittier à l'empire ; mais si tu voloies croire mon conseil, Thierris seroit mandez ; pris et liez seroit si tost com il entreroit ou palais ; puis seroient envoié aus Romains aucuns des senateurs por ceste chose nuncier et pour raporter leur response. » Pour ce monstra Tholomées ceste voie à l'empereor, car il avoit jà envoié un sien message aus plus granz homes d'Ythalie, et leur avoit mandé que il meissent en prison les senators que li empereres leur devoit envoier, puis li remandassent tels paroles : « Nous ne te rendrons pas tes senateurs, se tu ne nous renz tout avant nostre avoué et nostre defendeor. » Tout ensi com cil le manda, ensi le firent, quant li empereor leur out envoié ses senateurs. Quant li empereor vit ce, il se douta que il ne feissent
Abbreviated transcription (French):
obseques dun sien mortel anemi aĩz
porta la biere dune ꝑt a ses ꝓpres es¬
paules. Ponpees redut auoir gnͣt
gloire qnͣt il out uaincu nutridacelui
⁊ sagent. qui si estoit forz hons ⁊ pius¬
sanz. Mais plus gnͣt lcenge dut auoir
en ce q̃ il ne leua pas tant seulem̃t de
t̾re le roi tigrane qui sestoit agenolliez
deuant ses piez. ⁊ tenoit sacorone sor
ses genouz en pͥant merci. ancois li
mist la corone seur son chief puiᷤ le leua
de fre ⁊ la sist delez lui. Regules un
des cõseilleors de rome refu plaĩs de
gnͣt loiaute. q̃ il ama mieuz amorir
entre ses anemis ⁊ perir par diu̾s tor¬
mẽz q̃ abrisier la foi de son sairem̃t
Se cist ⁊ maint autre des q̃x nous ne
parlerons ore mie garderent iadis
loiaute ⁊ iustise il nourẽt pas loenge
⁊ renõmee sanz raison. Bons emꝑere
ne recoif donq̃s pas les fauses ꝑoles
de ceus qui uolent cõchier la gloire
delempire ⁊ deton nõ. par leur fauᷤ

Expanded text:
obseques d'un sien mortel anemi, ainz obseques d'un sien mortel anemi, ainz porta la biere d'une part à ses propres espaules. Ponpées redut avoir grant gloire quant il out vaincu Mitridate lui et sa gent, qui si estoit forz hons et puissanz. Mais plus grant loenge dut avoir en ce que il ne leva pas tant seulement de terre le roi Tigrane qui s'estoit agenolliez devant ses piez et tenoit sa corone sor ses genouz en priant merci, ançois li mist la corone seur son chief, puis le leva de terre et l'asist delez lui. Regules, un des conseilleors de Rome, refu plains de grant loiauté, que il ama mieuz à morir entre ses anemis et perir par divers tormenz, que à brisier la foi de son sairement. Se cist et maint autre, des quex nous ne parlerons ore mie, garderent jadis loiauté et justise, il n'ourent pas loenge et renommée sanz raison. Bons empereres, ne reçoif donques pas les fauses paroles de ceus qui volent conchier la gloire de l'empire et de ton non par leur faus
Abbreviated transcription (French):
qui mlt̾ estoit sages hõ ⁊ ml̾t auoit touz¬
iors ame thierri ne por añq̃s estre ꝑu̾tiz
ꝑ nule malice de ses anemis q̃ il ne fu¬
st a des entiers en samor. qnͣt il aꝑcut
la traison q̃ cil machinoient cõtre son
ami. il sen ala a lemꝑeor qnͣt il uit poĩt¬
⁊ heure puis li dist entel maniere. La
loenge ⁊ la gloire des romains. ⁊ des em¬
peors qui iadis ont este nest pas tant
seulement es aucie ⁊ renomee par
batailles ⁊ꝑ uictoires. mes ꝑles me¬
rites de pitie ⁊ de foi enterme enu̾s
les subgiez. Car li plus gnͣt des noz
pͥnces qui iadis ont este desiroient
plus aueintre leur anemis. ꝑ mise¬
ricorde ⁊ par pitie. q̃ il ne fesoient ꝑ
droit darmes.⁊par loi de bataille.
Ce puet on ꝓuer ꝑ maĩz examples.
Scipions li uns des senateurs de ro¬
me aquist gnͣt nõ ⁊ gnͣt loenge de ceu̾
de carthage. mais plus fuloez ⁊ pͥsiez
de ce q̃ il ne fu pas tant seulem̃t aus

Expanded text:
qui moult estoit sages hom et moult avoit touzqui moult estoit sages hom et moult avoit touzjors amé Thierri, ne pot ainques estre pervertiz par nule malice de ses anemis que il ne fust adés entiers en s'amor. Quant il aperçut la traïson que cil machinoient contre son ami, il s'en ala à l'empereor quant il vit point et heure, puis li dist en tel maniere : « La loenge et la gloire des Romains et des empereors qui jadis ont esté, n'est pas tant seulement esauciée et renomée par batailles et par victoires, més par les merites de pitié et de foi enterine envers les subgiez. Car li plus grant de noz princes qui jadis ont esté desiroient plus à veintre leur anemis par misericorde et par pitié que il ne fesoient par droit d'armes et par loi de bataille. Ce puet on prover par mainz examples : Scipions, li uns des senateurs de Rome, aquist grant non et grant loenge de ceus de Carthage, mais plus fu loez et prisiez de ce que il ne fu pas tant seulement aus
Abbreviated transcription (French):
Uant thierris fu ꝑtiz de lẽꝑeor.
enuie qui touz iors dure. poĩt.
t esmuet les cuers daucuns des sena¬
teurs. il cõmencierẽt a detraire a lui
⁊ a ses faiz qui estoient digne de lo¬
enge. alemꝑeor alerent tant firẽt
⁊tant li distrent ⁊ dun ⁊ del. q̃ il ꝑ¬
u̾tirent la bone uolente q̃ il auoit
uers lui. ⁊ la grace muerẽt en haine en¬
tendre li firent q̃ il tendoit a auoir le
regne esperiel cest adire le regne dy¬
talie. ⁊ puet estre dit regnes esꝑiauᷤ
si cõ aucun uolent dire. pour une e¬
stoile ꝓchaine a ce roiaume. qͥ ensi est
apelee. li autre dient. q̃ ce fu ꝑun roi.
qui en cele t̾re regna qui out nõ espe¬
rus. li emꝑeres qui trop legierement
lescrut fu si durem̃t esmeuz cõtre lui
q̃ il le rapela. ⁊ li manda q̃ il retornast
arrieres encostantm̃. de si desmesuree
haine le haoit q̃ il auoit ꝓpose q̃ il le
feroit occire tout seul deseure desagẽt
Mais tholomees li uns de senateurs

Expanded text:
uant Thierris fu partiz de l'empereor, envie, qui touzjors dure, point et esmut les cuers d'aucuns des senateurs. Il commencierent à detraire à lui et à ses faiz qui estoient digne de loenge ; à l'empereor alerent ; tant firent et tant li distrent et d'un et d'el, que il pervertirent la bone volenté que il avoit vers lui et la grace muerent en haine. Entendre li firent que il tendoit à avoir le regne Esperiel c'est à dire le regne d'Ytalie, et puet estre dit regnes Esperiaus, si com aucun volent dire pour une estoile prochaine à ce roiaume qui ensi est apelée ; li autre dient que ce fu pour un roi qui en cele terre regna, qui out non Esperus. Li empereres, qui trop legierement les crut, fu si durement esmeuz contre lui que il le rapela, et li manda que il retornast arrieres en Costantinoble. De si desmesurée haine le haoit, que il avoit proposé que il le feroit occire tout seul desevré de sa gent. Mais Tholomées, li uns des senateurs,
Abbreviated transcription (French):
de rauane. lylye sa mere li corut au
deuant ⁊ li ꝓia q̃ il retornast ala ba¬
taille. mais qnͣt ele uit q̃ il refusoit
⁊doutoit a retorner:ele li dist biau
fiuz croi moi. tu nas fort̾ece ne recet
ou tu puisses fuir. ne mucier toi seie
ne lieue ma robe si q̃ tu entres en la
maison dont tu eissis qnͣt tu fus nez.
qnͣt li iouinciaus oi ce. il fu touz en¬
flãmez ⁊ touz honteus desꝑoles sa
mere. il repͥst cuer ⁊ hardem̃t ⁊ rasem¬
bla tant de sagent cõ il en pout auoir
ou champ dela bataille retorna seur
ses anemis. qui gisoient ca ⁊ la par
mie le champ cõme cil qui estoient
asseure pour la uictoire q̃ il auoient
eue. Une ꝑtie en ocist. lautre ꝑtie sen¬
fui. odouacre pͥst ⁊ assez tost apres
locist. ensi deliura les romains ⁊ toy¬
te ytalie de lui ⁊ de sa gent. ¶Incidẽ¬
ce. Lors auint en la cite de thoulouse
q̃ un gnͣt ruz de sanc corut toute ior
aiornee en mie la cite. de ceste m̾ueil¬

Expanded text:
de Ravane, Lylye sa mere li corut au de Ravane, Lylye sa mere li corut au devant et li proia que il retornast à la bataille. Mais quant ele vit que il refusoit et doutoit à retorner, ele li dist : « Biau fiuz, croi moi, tu n'as forterece ne recet où tu puisses fuir ne mucier toi, se je ne lieve ma robe si que tu entres en la maison dont tu eissis quant tu fus nez ». Quant li jovinciaus oï ce, il fu touz enflammez et touz honteus des paroles sa mere ; il reprist cuer et hardement, et rasembla tant de sa gent com il en pout avoir ; ou champ de la bataille retorna seur ses anemis qui gisoient çà et là par mie le champ, comme cil qui estoient asseuré pour la victoire que il avoient eue. Une partie en ocist, l'autre partie s'enfui. Odouacre prist, et assez tost après l'ocist. Ensi delivra les Romains et toute Ytalie de lui et de sa gent.  Incidence. Lors avint en la cité de Thoulouse que un grant ruz de sanc corut toute jor à jornée en mie la cité. De ceste merveil
Abbreviated transcription (French):
estoit apelee lilie seriant ourent este
a lun des nobles homes dou palais qͥ
auoit nõ ydaces. cil thierris sestoit si
bien faiz ⁊ si bien ꝓuez touz iors. q̃ il
estoit li uns desplus uaillanz homes
delacort. lemꝑeour ꝑ son sens ⁊ ꝑ sa
prouece. car ausi cõ il seurmõtoit les
autres en qnͣtite de cors. tout ausi les
seurmõtoit il en force ⁊ en hardiece. mlt
lauoit li emꝑeres chier autens delors
⁊ maint des senateurs pour son sens
⁊ pour sa ualeur. qnͣt li message aus
romains furent deuant lemꝑeour ue¬
nu ⁊ il out la cause de leur uoie enten¬
due il leur liura thierri ⁊ le fist pa¬
trice ⁊ defendeeur de toute ytalye qnͣt
il fu la uenuz ⁊ li romain lourent re¬
ceu il aꝑella ses oz. ⁊ se cõbati ꝯtre odo¬
uacre par pluseurs foiz. un ior q̃ il
se cõbati alui fu desconfiz il ⁊ sagent
a ce fu menez q̃ il couint q̃ il fuist
en ce q̃ il sen fiuoit droit uers la cite

Expanded text:
estoit apelée Lilie. Serjant ourent esté estoit apelée Lilie. Serjant ourent esté à l'un des nobles homes dou palais qui avoit non Ydaces. Cil Thierris s'estoit si bien faiz et si bien provez touzjors, que il estoit li uns des plus vaillanz homes de la cort l'empereour par son sens et par sa prouèce ; car ausi com il seurmontoit les autres en quantité de cors, tout ausi les seurmontoit il en force et en hardiece. Moult l'avoit li empereres chier au tens de lors et maint des senateurs pour son sens et pour sa valeur. Quant li message aus Romains furent devant l'empereour venu, et il out la cause de leur voie entendue, il leur livra Thierri et le fist patrice et defendéeur de toute Ytalye. Quant il fu la venuz et li Romain l'ourent rrella ses oz et se combati contre Odouacre par plusieurs foiz. Un jor que il se combati à lui fu desconfiz il et sa gent ; à ce fu menez que il covint que il fuist. En ce que il s'enfuioit droit vers la cité